Diari Oficial de la Generalitat Valenciana


Sumari del DOGV 5198, del 14-02-2006 (2006/1230)

RESOLUCIÓ de 1 de febrer de 2006, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 17 de novembre de 2005, de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres de protecció de menors, i s'efectua convocatòria pública per al període 2006-2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5198

Data del DOGV
:   14-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/1230


Data del document
:   01-02-2006

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * servei social
    * jurisdicció de menors
    * societat sense fins de lucre
    * reinserció social
    * administració local
    * delinqüència juvenil

RESOLUCIÓ de 1 de febrer de 2006, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 17 de novembre de 2005, de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres de protecció de menors, i s'efectua convocatòria pública per al període 2006-2009. [2006/A1230]  
L'Orde de 17 de novembre, publicada en el Diari Oficial de la Generalitat Valenciana número 5.140, de data 22 de novembre, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament d'estes ajudes a l'aprovació dels crèdits corresponents.  
Una vegada aprovada i publicada la Llei 15/2005, de 26 de desembre, de la Generalitat, de Pressupostos per a l'exercici 2006 (DOGV núm. 5.166, de data 30 de desembre de 2005), en aplicació d'allò establit en la disposició addicional primera de l'Orde d'Ajudes i d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 17 de novembre.  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, de 14 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Donar publicitat dels crèdits pressupostaris i la línia de subvenció destinada a finançar l'ajuda regulada en l'Orde de 17 de novembre de 2005, de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres de protecció de menors, i s'efectua la convocatòria pública per al període 2006-2009.   
Denominació: Centres d'atenció especialitzada sector menor  
. Projecte: T-1327.  
. Consignació pressupostària: 27.808.707,55 euros.  
. Procedència fons: propis.  
Segon  
La subvenció es farà efectiva, d'acord amb allò disposat en l'article 32.1.c, 1r de la Llei 15/2005, de 26 de desembre, de la Generalitat, de Pressupostos de la Generalitat per a l'any 2006, de la següent manera: el 60% de l'import de la subvenció es lliurarà immediatament, una vegada concedida esta; el 40% restant, es lliurarà després de l'aportació i de la comprovació de la documentació justificativa de l'efectiva i correcta aplicació, almenys del 75% de l'import inicialment anticipat.   
Així mateix, d'acord amb allò disposat en l'article 24 de l'Orde de 17 de novembre de 2005, de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres de protecció de menors, i s'efectua la convocatòria pública per al període 2006-2009, els gastos de justificació efectuats respecte de cada exercici no podran presentar-se amb posterioritat al 31 de gener de l'exercici següent.   
Tercer  
Els crèdits publicats tenen el caràcter de màxims, i no podran concedir-se subvencions una vegada esgotats, circumstància esta que s'haurà de publicar en el Diari Oficial de la Generalitat Valenciana.  
D'altra banda, si com a conseqüència de transferències pressupostàries es modifiquen estos crèdits, la seua modificació haurà de ser publicada mitjançant una resolució en el Diari Oficial de la Generalitat Valenciana.  
València, 1 de febrer de 2006.. La consellera de Benestar Social: Alicia de Miguel García.